Senin, Oktober 31, 2011
Downhill Penelokan Jilid 2
Dumun yen ten iwang, tiang polih cerita acara gowes (downhill) tiang sareng sameton-sameton club kuwe-kuwe, downhill saking Penelokan Kintamani. Nah, ring tanggal 9 Oktober sane lintang, malih tiang sareng timpal-timpal downhill saking panelokan. Niki sane kaping kalih. Ring acara gowes niki kasarengin olih 12 diri. Nambah malih kalih saking jumlah daweg acara downhill sane dumunan. Rauh ring Penelokan, sayonge kari akeh. Padahal daweg nika sampun siang, kira-kira wenten jam 06.15 semeng. Lian ken sayong, ring penelokan daweg nika krasa dingin pisan. Untung tiang sampun makta jaket tebel. Hehehehe... pengalaman daweg downhill sane dumunan. Saking Panelokan raris nglantur ke Gunung Kawi, Tampaksiring. Driki tiang sareng timpal-timpal polih mesiram ajebos ring tukade. Wihhh... jek krasa seger pisan toyane ring tukade punika. Wusan kenten nglantur budal sareng-sareng ke Gianyar. Inggih niki akidik photo-photo daweg acara downhill Penelokan jilid 2. ^_^
Kaposting olih bliyanbelog ring 8:07 AM 1 komentar Link
Selasa, Agustus 30, 2011
Fun Bike Pura Alas Arum
Acara fun bike niki sampun tigang sasih sane lintang. Wawu mangkin tiang prasida posting photo-photo daweg tiang sareng sameton-sameton tiang ring club sepeda "Kuwe-Kuwe" rauh nyarengin acara fun bike punika. Acara fun bike punika magenah ring jaba sisi Pura Alas Arum ring Batuan, Sukawati Gianyar. Acara puniki wantah anggen ngererah punia. Santukan saking manggal krama drika jagi ngawentenang "pembangunan" ring Pura Alas Arum. Inggih puniki akidik photo-photo daweg acara fun bike punika.
Kaposting olih bliyanbelog ring 10:38 AM 0 komentar Link
Kamis, Juli 14, 2011
Gowes Ke Tirta Empul
Acara gowes niki sampun suwe. Yen ten iwang daweg rahina Redite, 19 Juni 2011. Tiang sareng pat semengan sampun gowes ke Tirta Empul. Rencana jagi gowes mrika wantah sampun saking dumun, nah wawu daweg nika prasida kalaksanayang. Kairing olih ambu sane nutupin sang surya alias gulem... heheheh.. tiang sareng pat berangkat jam 7.00. Nenten wenten halangan punapi ring marga ne. Astungkara Hyang Widhi, lancar lan slamet nyantos ring Tampaksiring. Sane kapertama kaojog wantah Gung Niang, Dagang bubuh ayam ring pasar Tampaksiring. Heheheh... maklum nyantos drika jek kerasa seduk. Suksma Gung Niang, tepeng Gung Niang'e jek mantep!
Kaposting olih bliyanbelog ring 9:30 AM 2 komentar Link
Jumat, Juni 10, 2011
Downhill Uli Penelokan Kintamani
Acara gowes niki sampun suwe, yen ten iwang ring tanggal 27 Maret 2011. Kirang langkung wenten sampun kalih sasih sane lintang. Ring acara gowes nika wenten sareng 10 diri. Nenten wenten rencana awal jagi downhill saking Penelokan. Nika wantah ide spontan saking timpal tiange. Napi kaden kebiut bayu ne, jek langsung madue ide ngajakin downhill saking Penelokan Kintamani. Nah, saking ide nika sampun, raris tiang sareng kalih ngrereh timpal sane tiosan sane nyak bareng downhill. Pas sampun 10 diri. Nah, niki akidik photo-photo daweg acara downhill punika. ^_^
Kaposting olih bliyanbelog ring 9:20 AM 3 komentar Link
Senin, Mei 16, 2011
Gowes Ke Bukit Campuhan Ubud
Dumun yen ten lali polih tiang posting indik acara Gowes ke Padang Bai. Kenten taler sampun dagingin tiang makudang-kudang foto daweg acara punika. Gowes wantah hobi sane banget senengin titiang. Niki wantah hobi saking tiang kari alit. Sepeda nenten taen lepas ring ragan tiange. Nah, ne mangkin malih tiang posting foto-foto daweg tiang sareng timpal tiange gowes ke Bukit Campuhan Ubud. Bukit niki wantah silih tunggil objek wisata sane magenah ring Kecamatan Ubud, Gianyar. Yen sameton madue arsa jagi mrika, saking Puri Ubud raris ngauhan, sampun kenten cingak Ibah Villas ring dajan jalan, masuk mrika. Bukit Campuhan niki magenah ring belakang Ibah Villas. Dados takenang ring satpam ring Ibah Villas. Inggih niki foto-foto daweg tiang gowes mrika.
Kaposting olih bliyanbelog ring 1:44 PM 6 komentar Link
Kamis, Maret 17, 2011
Gowes Ke Padang Bay
Daweg Ngembak Geni niki, ring rahina Redite tanggal 6 Maret 2010, tiang sareng timpal-timpal sane seneng gowes (niki istilah sane anggen tiang ring kegiatan funbike) madue acara gowes ke Padang Bay. Daweg nika wenten pitung diri sane nyarengin acara puniki. Niki wantah acara seneng-seneng manten sambil olahraga. Nah, niki akidik photo-photo daweg acara gowes ke Padang Bay punika. Salam Fun Biker Gianyar!! ^_^
Kaposting olih bliyanbelog ring 11:08 AM 0 komentar Link
Kamis, Desember 16, 2010
Galeri Photo Pelebon Raja Ubud
Nyambung ring postingan tiang sane dumun, ring postingan Galeri Photo Pelebon Raja Peliatan IX, nah ne mangkin tiang mosting photo-photo daweg upcara pelebon Raja Ubud, Tjok Agung Suyasa. Upacara niki sampun kalaksanayang ring tanggal 15 Juli 2008. Beh, wawu mangkin tiang ngidang mosting photo-photo upacara punika. Niki pateh tiang ngambil saking koleksi photo timpal tiange. Santukan tiang nenten prasida mase rauh nyaksinin upacara pelebon punika. Lacur... lacur!!
Kaposting olih bliyanbelog ring 10:21 AM 1 komentar Link
Minggu, November 21, 2010
Galeri Photo Pelebon Raja Peliatan IX
Ring tanggal 2 Nopember 2010, wenten karya agung ring Puri Peliatan Ubud, Gianyar. Tan lian wantah Upacara Pelebon Raja Puri Agung Peliatan IX, Ida Dwagung Peliatan. Upacara pelebon niki sampun kasiapang antuk tigang sasih. Ring puncak acara, akeh sane rauh nyaksinin upacara pelebon puniki. Sakewanten, lacur tiang ten sida sareng nyaksinin upacara punika santukan tiang wenten pakaryan. Gih, mangkin tiang jagi ngicenin makudang-kudang koleksi photo upacara peebon puniki sane kaambil olih timpal tiange. Sira uning wenten sameton sane nenten sida rauh nyaksinin sekadi tiang.
Kaposting olih bliyanbelog ring 9:26 AM 2 komentar Link
Jumat, September 18, 2009
Photo Upakara Mapandes Utawi Metatah
Nyambung ring postingan tiang sane dumun, daweg tiang nyritayang indik Upacara Matatah Mang Rawit lan sekadi janji tiang daweg nika, ne mangkin tiang jagi bagi-bagi akidik photo-photo daweg upacara punika. Yah wantah akidik, sakewanten dumogi sida ngicen akidik "gambaran suasana" daweg upacara punika. Inggih, pang ten makeh tiang ngomong, langsung manten cingakin photo-photone...
Kaposting olih bliyanbelog ring 9:10 AM 0 komentar Link
ind_Latn min_Latn ban_Latn ban_Latn ind_Latn ban_Latn ban_Latn ban_Latn ind_Latn ban_Latn ban_Latn ban_Latn ind_Latn ban_Latn ban_Latn ban_Latn ind_Latn ban_Latn ban_Latn ban_Latn ind_Latn zsm_Latn ban_Latn ban_Latn ind_Latn ban_Latn ban_Latn ban_Latn zsm_Latn min_Latn ban_Latn ban_Latn ind_Latn ban_Latn ban_Latn ban_Latn